**Pornaisten Eläkkeensaajat ry MUISTIO**

**Kerhon kokous**

**Halkian Työväentalolla ke 10.9.2014 klo 10**

* Läsnäolijat liitteen 1 mukaiset.
* Puheenjohtaja toivotti jäsenet tervetulleiksi vaihtelevien säiden kesän jälkeen.
* Pj kertoi retkestämme Rajaniemeen 1.-6.9.
* Virkistyspäiville Kisakallioon 26.9. klo 10-16 ehtii ilmoittautua seuraavassa kerhossa 24.9. Samalla sovitaan kyydeistä.
* Palkittiin EM- kisaveikkauksen voittaja Erkki Mattila kahvipaketilla.
* Irma kysyy Aurinkomäestä sopivaa ajankohtaa ulkoiluttamiselle. Pyritään toteuttamaan se viikkoa ennen (1. tai 2.10.) Vanhustenviikkoa 6.-11.10. jos ko. viikolla on paljon muita tulossa Aurinkomäkeen järjestämään tilaisuuksia.
* Jorma kysyy vapaa-ajantoimesta henkilöä kertomaan kerhoomme liikuntapalveluista ikäihmisille. Perusturvasta otetaan henkilö myöhemmin kun sote- ratkaisu alkaa tarkentumaan.
* Päätettiin antaa hallitukselle pohdittavaksi pienimuotoisen varojen keräystoiminnan käynnistäminen Aurinkomäkeen nostolaitteen tai pyörätuolien hankintaan. Keräysmuotoine tuli esille myyjäiset, arpajaiset, bingo. Niitä voitaisiin tehdä sopivissa tilaisuuksissa, joissa on enemmän väkeä koolla, esim. Helatorstaijuhlamme ensi keväänä.
* Seuraava IkäInfo on 19.9. (liite 2).
* Olemme saaneet seuraavat kutsut ja kirjeet:

. Hannu Jokinen kiittää muistamisesta 80- vuotispäivänään

. Rekolan ES:t kutsu 40- vuotisjuhliinsa 4.10. klo 11.30

. Kouvolan Teatterin esitteen syksyn näytännöistä

. Ennakkoilmoituksen Porvoon ES:ien syysjuhlasta Hamarissa 22.10.

. Uudenmaan piirin syyskauden avajaistanssikutsun Mäntsälässä Seurojentalolla 14.9. klo 13-17.

* Leena kertoi 5.10. klo 14 olevasta Ääneen Elettyä- konsertista: Olemme menossa sinne 23 hengen voimin sipoolaisten kanssa samassa bussissa, joka lähtee Jokimäestä. Leena menee sinne ja valvoo että jokainen ilmoittautunut tulee kyytiin. Esitys ja kuljetus maksaa yhteensä 40e/henkilö. Väliaikatarjoilu tilataan ja rahat siihen kerätään bussissa.
* Lopuksi kerättiin 2e/hlö Kenoon, Masa hoitaa kenoamisen.

Muistion vakuudeksi

Matti Leivoja Jorma Laukka

Puheenjohtaja Sihteeri.